Federico III da Montefeltro

Federico III da Montefeltro pe Federico da Montefeltro (Gubbio, 1422 - Ferrara, 1482), a oa eil dug Urbino ha kont Montefeltro adal 1444 betek e varv, hag unan eus brudetañ condottieri ar XVvet kantved. Brudet e oa e lez hag an arzourien anezhi.

E vuhez
Ganet e oa e Gubbio. Mab bastard e oa da Guidantonio da Montefeltro, a oa kont Urbino, Gubbio ha Casteldurante, ha dug Spoleto. E vamm e oa Elisabetta degli Accomanducci. 
Hantervreur e oa da Oddantonio II da Montefeltro, a oa kont ha goude kentañ dug Urbino. 
En e yaouankiz e vevas e Venezia ha Mantova ma oa gouestlad.

En 1437 e voe armet evel marc'heg gant an impalaer Sigismond, hag er bloaz-se eo e timezas e Gubbio da Gentile Brancaleoni.
En 1438, hag eñ en e c'hwezek vloaz, e krogas da vrezeliñ evel condottiero dindan Niccolò Piccinino.

D'an 22 a viz Gouhere 1444 e voe lazhet e hantervreur Oddantonio, dug abaoe 1443, gant iriennerien. Neuze e kemeras Federico ar galloud en Urbino. Daoust ha perzh a gemeras Federico en irienn, n'haller ket gouzout.

Dug
E 1444 e voe anvet da zug
Lakaat a reas sevel palez an duged en Urbino hag ur palez all e Gubbio. Kreñvaat a reas mogerioù e gastelloù ha lakaat sevel ul levraoueg vras, an eil vrasañ war-lerc'h hini ar Vatikan.

Adal 1459 e vrezelias en Romagna evit ar pab Pius II, a-enep Malatesta, ha trec'h e voe warnañ e 1462 war ar stêr Cesano, e-tal Senigallia. Kemer a reas kêr Santarcangelo di Romagna hag he freizhata. Anvet e voe, gant ar pab, da vikel an douaroù gounezet. Koulskoude pa fellas d'ar pab Pius II kemer Rimini digant Malatesta e troas Federico a-enep dezhañ hag e vrezelias ouzh ar pab e penn un emglev kêrioù .

Mervel a reas e Ferrara en 1482, p'edo o vrezeliañ ouzh kêr Venezia.

Dimezioù ha bugale
Gant e bried kentañ, Gentile Brancaleoni, ha hi gaonac'h, n'en doe bugel ebet.

Gant Battista Sforza, an hini a garas ar muiañ, en doe seizh bugel:
 Aura, ha n'ouzer netra anezhi;
 Girolama, a varvas e 1482, n'ouzer netra all;
 Giovanna (Urbino, 1463 - Urbino, 1514), 
 dimezet e 1474 da Giovanni Della Rovere, dug Sora hag Arce;
 Elisabetta (Urbino, 1464 - Venezia, 1510), 
 dimezet e 1479 da Roberto Malatesta, aotrou Rimini; intañvezet hag aet da leanez da gouent Santa Chiara en Urbino (hag adanvet Chiar;
 Costanza (Urbino, 1466 - Napoli, 1518), 
 dimezet e 1483 da Antonello Sanseverino, priñs Salerno ha kont Marsico;
 Agnese (Gubbio, 1470 - Roma, 1523), 
 dimezet e 1488 da Fabrizio Colonna dug Marsi ha Paliano, kont Tagliacozzo ha Celano;
 Guidobaldo (Gubbio, 1472 - Fossombrone, 1508), pennhêr ha dug Urbino, 
 dimezet e 1489 da Elisabetta Gonzaga.

A-hend-all en doe meur a vastard en e yaouankiz, divastardet goude :
 Buonconte (Urbino, 1442 c. - Sarno, 1458), marvet da 166 vloaz gant ar vosenn;
 Antonio (Urbino, 1445 c. - Gubbio, 1508), kont Cantiano ha rektor Sant'Agata Feltria (adal 1482 betek 1500), letanant e dad, ed erede d'armi, 
 dimezet e 1475 da Emilia Pia, merc'h da Marco II , aotreou Carpi ha Sassuolo;
 Elisabetta (Urbino, 1445 - Roma, 1503), 
 dimezet e 1462 da Roberto di San Severino , kont Cajazzo;
 Gentile (Urbino, 1448 - Genova 1513 o Pesaro 1529), 
 dimezet e 1463 da Carlo Malatesta, kont Chiaruggiolo
 addimezet, goude intañvezet, e 1469 da Agostino Fregoso, aotrou Voltaggio.

Pennad kar
 Divdaolenn dug Urbino

Rummad:Condottieri
Federico
Rummad:Ganedigezhioù 1422
Rummad:Marvioù 1482
Rummad:Duged Urbino